NaiveNeuron/SloPal huggingface dataset:
P. Paška, predseda NR SR: (2007-10-24):
A teraz pán poslanec Čech ako spravodajca uvedie informáciu o prerokovaní návrhu zákona vo výboroch.
Kazda, Radovan, poslanec NR SR (2022-09-27):
Pán predseda, dajte, prosím, hlasovať o návrhu zákona ako celku s odporúčaním gestorského výboru schváliť.
Kučera, Karol, poslanec NR SR (2020-09-22):
Prosím, pán predseda, teraz dajte hlasovať o tom, že návrh zákona Národná rada Slovenskej republiky prideľuje na prerokovanie Ústavnoprávnemu výboru Národnej rady slovenskej republiky a Výboru Národnej rady Slovenskej republiky pre vzdelávanie, vedu, mládež a šport, a zároveň, že za gestorský výbor určuje Výbor Národnej rady pre vzdelávanie, vedu, mládež a šport s tým, že určené výbory prerokujú návrh zákona do 30 dní a v gestorskom výbore do 32 dní od jeho prerokovania v Národnej rade Slovenskej republiky.
Zmajkovičová, Renáta, podpredsedníčka NR SR (2014-05-15):
Pán poslanec Muňko.
Borguľa, Martin, poslanec NR SR (2021-10-19):
Pán predsedajúci, ďakujem. Ja ešte len doplním. Viete, ten mladý farmár, keď toto zažil a zažíva, tak jednoducho to neutají. O tom sa musí, o tom vie jeho rodina, o tom vie jeho široké okolie, koniec koncov on to aj musí priznať. A keď toto vidia tí ostatní, tak jednoducho nikdy nebudú chcieť čerpať eurofondy ako malí farmári. Lebo oni síce na jednej strane hovoria, že teda môžem si prilepšiť možno tou eurofondovou výzvou alebo tými európskymi peniazmi a na druhej strane to riziko osobného bankrotu je pre nich obrovské. Čiže oni si tak ako ľudovo, že radšej sa pri malom ohníčku bude hriať, ako pri veľkom páliť. Ale to jednoducho tejto krajine neprospieva. Ďakujem.
Novotný, Viliam, poslanec NR SR (2014-11-10):
Ja tu určite do tej tretej ráno vydržím, dal som si už aj Horalku, aj Fidorku, takže ja už som posilnený, ale teraz poďme k veci. Pán minister Kažimír, mám tri poznámky. Prvá poznámka je k registračným pokladniciam. Ospravedlňujem sa za tých 70 mil., tak som to nejako vyčítal v tej dôvodovej správe. Ale keď ste teraz hovorili, že nejakých 200 mil. sa nejako tak stráca z tej evidencie, tak 20 % z 200 mil. je 40 mil., keď dobre počítam, to by som mal zvládnuť, takže niekde tam sa budeme pohybovať. Aby ste mi rozumeli, ja nemám problém s tým, že budú tie registračné pokladnice, aj keď sa na mňa všetci doktori už hnevajú za to, lebo naozaj tie pokladničné bločky sa nejako zle evidujú. Ja som to aj povedal vo svojej reči. Problém je filozofický ani nie tak váš, ako pána premiéra, viete, bezplatné zdravotníctvo. Zrušil dvadsať- a päťdesiatkorunáčky, aby ľudia v hotovosti u lekára nič neplatili za Fica. A registračné pokladnice, ako to povedal Janco, šéf jedného z lekárskych združení, to už nie je obchod so zdravím, to je hypermarket so zdravím, čo zavádzate, normálne ako v Tescu, viete. Druhá moja poznámka. No ale buďme korektní trošku. Vláde Ivety Radičovej sa zhoršil rating, presne za jej vlády. A nebolo to náhodou preto, lebo v roku 2010 sme prebrali krajinu so schodkom. Koľkože to bolo? To bolo 6,8 alebo až 8 % podľa niektorých z HDP? (Reakcia z pléna.) To bola prvá Ficova vláda, vy ste tam neboli minister financií, ale buďme trošku korektní, museli sme konsolidovať tú krajinu, tak sme ju zdedili. A tretia moja poznámka. Viete, hovorili ste veľa o pánovi Ščurkovi, o straníckom klientelizme. Mrzí nás tá kauza v SDKÚ – DS a vylúčili sme pána Ščurku z SDKÚ – DS. Čo urobíte vy s kauzou, ktorá sa stala v Žiline? Čo urobíte s tým, že pán premiér sa chváli, aké je dobré, keď sú z jednej štruktúry primátori a vláda, ktorá im odpúšťa dlhy? Čo urobíte vy so straníckym klientelizmom?
Laššáková, Jana, podpredsedníčka NR SR (2014-11-08):
Pán poslanec Jasaň, nech sa páči.
Vančo, Branislav, poslanec NR SR (2024-01-26):
Ďakujem za slovo, pán predsedajúci. Pán minister, aj za vaše vystúpenie ďakujem, ale teda vy ste začali srandovať s restoratívnou justíciou, lebo keby ste to mysleli vážne, tak by ste konali úplne inak. Samozrejme, nešli by ste cez skrátené legislatívne konanie a podobne, ale hlavne by ste pripravili resocializačné programy, zobrali by ste probačných úradníkov, psychológov, sociálnych pracovníkov, investovali by ste desiatky miliónov eur do programov a do celého systému a to by vám trvalo dva-tri roky, keby ste boli majster sveta, tak by ste možno stihli, ale aj vtedy by to bolo ťažké. A ja chápem, a to je to, že vy to zakladáte akoby na, na dobrej veci, ale robíte to úplne zle, lebo tá dobrá alebo teda že správna informácia, pravdivá je, že my máme brutálny problém s recidivistami a s recidívou. Máme 50-percentnú recidívu u odsúdených, ktorí sú v treste odňatia slobody, čiže na tom sa zhodneme, ale nemôžete to robiť takýmto spôsobom. Máme skúsenosť ako krajina po zmene režimu s generálnou amnestiou, bolo to hrozné. Bolo to hrozné. Vtedy to malo svoje dôvody, lebo došlo k zmene režimu a bolo ťažké určiť, bolo toho veľa, bolo to vtedy naozaj ťažké. Ale ja dúfam, že nejdete meniť aj režim, že to snáď nie je nejaká predzvesť, lebo proste toto nemô... to sa, to sa za iných okolností nemôže urobiť, takáto generálna amnestia, len pri zmene režimu. Vy musíte si ten systém pripraviť. A budete brať za to plnú zodpovednosť, čo tu nastane. A bude to zlé... (Prerušenie vystúpenia časomerom. Potlesk.)
B. Bugár, podpredseda NR SR: (2002-11-13):
S. Zubo, poslanec: Jedna strana, dobre?
B. Bugár, podpredseda NR SR: (2003-12-05):
Pán poslanec Lintner, predseda výboru, ako prvý. Pripraví sa pani poslankyňa Černá. Ľ. Lintner, poslanec: Ďakujem za slovo, pán podpredseda. Vážená kolegyňa Mušková, vážená kolegyňa Podracká, vážená kolegyňa Demeterová, vážená kolegyňa Majdová, vážená kolegyňa Černá, vážená kolegyňa Tkáčová, vážená kolegyňa Navrátilová a vážená... (Reakcia z pléna.) Pani Bauer sa... (Reakcia z pléna.) Lebo som vedel, že je v lavici, ešte keď som išiel zhora. Vážená kolegyňa Bauer a zvyšok mužského osadenstva, samozrejme, netradične z hľadiska svojho zamerania vystupujem v tejto rozprave a budem predkladať pozmeňujúci návrh, ktorý už bol predmetom v tejto snemovni. Bol predmetom pri zákone o sociálnom poistení a vtedy len vyšiel z opozičných lavíc, aj keď ho predkladateľ podporoval. Ide o takú vec, ktorá dopadá na zamestnávateľov, ktorí zamestnávajú ľudí, ktorí boli postihnutí pracovným úrazom a istým spôsobom. Samozrejme, vzťahy zamestnávateľ a zamestnanec sa rokmi menili a plno organizácií už má úplne iné právne začlenenie, žiaľ, tieto vzťahy pretrvávajú, ale zaťažujú zamestnávateľov. Ten pozmeňujúci návrh, ktorý navrhujem, má takéto znenie: V čl. III sa za 64. novelizačný bod vkladá nový 65. novelizačný bod, ktorý znie: V § 279 ods. 4 písm. a) až c) sa za slová „plnení vyplatených“ vkladajú slová, citujem, „oprávneným osobám, ktoré boli k 1. januáru 2004 v pracovnom pomere so zamestnávateľom“. Ja si, samozrejme, aj uvedomujem, že je tu aj nárok na rozpočet Sociálnej poisťovne, len sa domnievam, že pre pozíciu zamestnávateľských organizácií, ktoré musia istým spôsobom tieto veci splácať, je to obrovské zaťaženie. Odôvodňujem tento pozmeňujúci návrh takto: Podľa zákona č. 461/2003 Z. z. o sociálnom poistení by zamestnávatelia ešte tri roky, teda od 1. 1. 2004 do 31. 12. 2006, hradili plnenia vyplývajúce zo zodpovednosti za škodu pri pracovnom úraze alebo chorobe z povolania, ktoré vznikli pred 26. novembrom 1993. Takmer výlučne ide o zodpovednosť právnych predchodcov súčasných zamestnávateľských subjektov, ktorými boli najmä štátne podniky, resp. štátne akciové spoločnosti. Súčasní zamestnávatelia prevzali a naďalej zamestnávajú len časť poberateľov plnení za uvedené pracovné úrazy alebo choroby z povolania. Čas poberateľov postupom času prestala u zamestnávateľov pracovať, v dôsledku čoho títo zamestnávatelia nemajú možnosť ovplyvňovať vyplácané plnenia. Z uvedeného dôvodu je žiaduce, aby zamestnávatelia Sociálnej poisťovne nepreplácali plnenia za všetkých oprávnených poberateľov, ale aj za tých, ktorých zamestnávali k 1. januáru 2004. Ďakujem vám pekne, to je z mojej strany všetko.
A. Belousovová, podpredsedníčka NR SR: (2010-02-11):
Ďalšiu otázku položil pán poslanec Branislav Bačík. Otázku položil ministerke práce, sociálnych vecí a rodiny Slovenskej republiky pani Viere Tomanovej. Otázka znie: „Vážená pani ministerka, ako hodnotíte v súčasnosti opatrenia vlády a vášho rezortu v boji proti hospodárskej kríze?“ Nech sa páči, pani ministerka, odpovedajte.
Kollár, Boris, predseda NR SR (2021-10-21):
Pán poslanec Pollák.
Grendel, Gábor, podpredseda NR SR (2021-11-02):
S reakciou na faktickú poznámku pán poslanec Kremský.
Pellegrini, Peter, predseda NR SR (2015-09-29):
Ďakujem pekne, pani podpredsedníčka. Na vaše vystúpenie evidujem dve faktické poznámky. Končím možnosť prihlásiť sa s faktickými. Pán Osuský, nech sa páči.
Jurinová, Erika, poslankyňa NR SR (2011-05-19):
Prosím, pán predsedajúci, dajte hlasovať o postúpení návrhu zákona do druhého čítania.
Šimečka, Michal, podpredseda NR SR (2024-02-16):
Ďakujem veľmi pekne. A teraz dávam slovo spravodajkyni, ktorú určil gestorský výbor pre sociálne veci, pani poslankyni Simone Petrík. Nech sa páči.
B. Bugár, podpredseda NR SR: (2006-04-21):
(Hlasovanie.) Prítomných 107, za 68, zdržalo sa 38 poslancov, nehlasoval 1. Konštatujem, že návrh uznesenia sme schválili. Prosím teraz pána predsedu výboru pre ľudské práva, národnosti a postavenie žien, pána poslanca Nagya, aby uviedol návrh hlasovania k správe o činnosti verejného ochrancu práv (tlač 1548). Nech sa páči.
Sopko, Miroslav, poslanec NR SR (2018-10-23):
Ďakujem za slovo. V rozprave vystúpil jeden poslanec, nebol podaný žiadny procedurálny návrh. Prosím, pán predsedajúci, dajte hlasovať o tom, že Národná rada Slovenskej republiky sa rozhodla prerokovať návrh zákona v druhom čítaní.
Zemanová, Anna, poslankyňa NR SR (2020-04-22):
Pán podpredseda, pán bývalý premiér Pellegrini, áno, nikto z našej vlády nemá skúsenosti s abecedou vládnutia, ale chvalabohu, lebo vládnutie by nemalo byť len o uhladenom štýle a štátnickej rétorike, to sa dá naučiť. Ale to, čo sa nedá naučiť, je, ako vládnuť s pokorou a ako vládnuť v službe. Porovnajte si vaše programové vyhlásenie a programové vyhlásenie vlády vášho predchodcu Fica. Vy ste sa ani len nenamáhali ho upraviť, lebo bol to pre vás nepotrebný dokument. Hovoríte o paralelnom svete. Áno, to by vám vyhovovalo, aby sa zabudlo na vyčíňanie vašej garnitúry, aby súčasná mimoriadna situácia zatienila programové vyhlásenie vlády o normálnom živote. Nemáte pravdu, že sa vláda nezaoberá mimoriadnou situáciou. Vy asi naozaj žijete v paralelnom svete a chýba vám ten priestor tlačoviek a hrdinských postojov, ktoré ste prezentovali po 12. marci. Nuž ale práve tie boli sprevádzané hyenizmom korupcie, a to v tej najťažšej chvíli pre Slovensko. (Potlesk.)
Takáč, Richard, poslanec NR SR (2023-05-05):
Ďakujem veľmi pekne za slovo, pán podpredseda. Určite bude aj pán Richter reagovať, ale skôr by ma zaujímalo, pán predseda výboru, že či podporíte, asi podporíte tento zákon s tým, že v druhom čítaní budú nejaké pozmeňujúce návrhy, ktoré teda budú riešiť niektoré tie prípadné výtky a problémy alebo teda nejaké informácie, ktoré si poskytol vo svojom príhovore. No, ja si osobne myslím, že aj keď si spomínal teraz ty, že dávaš to do kontextu toho napríklad, že sa znížila dépeháčka v gastre na 10 % a že to ľudia nepocítili. No, tí ľudia to nemohli pocítiť, lebo ten úmysel znížiť dépeháčku na 10 % v gastre nebol preto, aby boli nižšie jedlá v reštaurácii, ale aby sa tým, tým reštauráciám pomohlo po tom ťažkom covide, keď boli tie reštaurácie zavreté. Toto bol ten cieľ, ktorý mal pomôcť naštartovať tú gastronómiu, aj keď teda veľa tých reštaurácií skončilo. Ale samotný tento zákon o sociálnom poistení, ja si myslím, že je správne a dobré riešiť potom aj v druhom čítaní zaradenie tam tých poľnohospodárov v špecializovanej rastlinnej a živočíšnej výrobe, ale áno, v konečnom dôsledku musí dať ministerstvo financií na to finančné prostriedky, ale tu musíme my vytvoriť nejakým spôsobom tlak na to, aby ministerstvo na to peniaze vyčlenilo. Hovorím, bavíme sa reálne možno o 40-50 miliónoch v konečnom dôsledku, keď sa to trocha rozšíri ešte aj na tých poľnohospodárov. A hovorím, to je kvapka v mori v porovnaní s tým, aké napríklad tu máme návrhy zákonov, ktoré tu strieľajú stovky miliónov krížom-krážom, minimálne len ten Matovičov návrh, ja neviem, 1,5 miliardy za tých 500 euro, takže myslím si, že toto je správna cesta, je to prvý krok – aj pomoc našim poľnohospodárom, potravinárom a na druhej strane určitým spôsobom znížiť. Ty si bol na tých pracovných rokovaniach, však sami tí potravinári povedali, áno, nebudeme zvyšovať ceny. Pomôže to.
Laurenčík, Milan, podpredseda NR SR (2020-07-15):
Ďakujem. Na vaše vystúpenie evidujem 8, 9 faktických poznámok. Prvý, pán poslanec Miroslav Suja.
Bugár, Béla, podpredseda NR SR (2011-05-24):
Na vystúpenie pána poslanca chce reagovať pán poslanec Bastrnák. Nech sa páči.
Blanár, Juraj, podpredseda NR SR (2022-09-28):
Jedna faktická poznámka na vaše vystúpenie. Pán poslanec Mizík, nech sa páči.
M. Číž, podpredseda NR SR: (2008-07-02):
Ja by som v tejto súvislosti s tým, čo hovorila teda pani predsedníčka klubu, chcel povedať, že pána riaditeľa tohto ústavu som prijal ako predseda klubu už v roku 2006, kde ma nesmierne intenzívne presviedčal o tom, že prepánajána, že má 300 miliónov korún a že nemá kde mať to kardiocentrum, že keď sa mu podarilo uchrániť pred obrovskými atakmi Zajacovej reformy, aby sme mu teda pomohli my. Tak som sa snažil, chodil som, hľadal som priestor, pavilón. Rozprával som sa na zdravotníckej univerzite s ľuďmi. Zo všetkých strán odborníci, ktorí hovoria, no áno, v kardiocentre je špičkové pracovisko, špičkovo robia, ale majú hlboko nadštandardné podmienky. Nadštandardne využívajú zdravotnícky poisťovací systém, úkony, ktoré robia, sú nesmierne drahé, dá sa vytvárať prostredie, že tam chirurgovia zarábajú možno až 180-tisíc. Hovorím, nepochybne je to žiaduci stav všade, len ako to zariadime vo všetkých iných nemocniciach, ako na Slovensku je to potrebné, logicky teda musíme zvažovať medzi dvomi záujmami. Udržať pracovisko, kde práve to detské kardiocentrum bude mať pracovníkov s viac ako 100-tisícovými platmi, a teda so všetkými inými, s detskou fakultnou nemocnicou a podobne, kde treba robiť všetky tie štandardné úkony na internom a tak ďalej a tak ďalej. Tu je rozpor. Nepochybne to nie je jednoduché a viem si predstaviť, že pracovať na tom, aby fungovalo detské kardiocentrum, že to má význam. Samozrejme treba hľadať dobré organizačné riešenia. Vyrobiť z tohto kauzu tohto typu a priživovať sa a parazitovať tak nesmierne hlúpo... (Prerušenie vystúpenia časomierou.)
M. Hort, poslanec: (2001-09-20):
Prvý pozmeňujúci návrh dala k čl. XIII. Žiadam, aby sme o ňom hlasovali.
Hort, Milan, podpredseda NR SR (2011-02-09):
Pán poslanec Miroslav Číž, ďalší s faktickou poznámkou, nech sa páči.
Žiak, Miroslav, poslanec NR SR (2021-11-30):
Ďakujem krásne. Vážený pán predseda, podávam procedurálny návrh, aby Národná rada vyjadrila uznanie poslancovi Milanovi Mazurekovi za to, že sa ako zodpovedný občan nechal očkovať, lebo je to jediná možnosť, ako tu dnes s nami môže sedieť. Poslanec Mazurek bol cez víkend v Poľsku, o čom robil rozsiahlu dokumentáciu na sociálnej sieti. Ak by tak nebolo, tak poslanec Mazurek mal byť v karanténe, inak by porušil protipandemické opatrenia. A poslanec Národnej rady Slovenskej republiky predsa nie je taký nezodpovedný. Ak poslanec Mazurek nie je očkovaný, poprosím hlavného hygienika a Úrad verejného zdravotníctva, aby konali.
S. Janiš, poslanec: (2008-06-18):
Iba na margo toho, že kam to vy smerujete v dnešnej dobe. Opäť do tých časov, keď sa bude vedenie ráno baviť, že ktorú faktúru uhradím, ktorú neuhradím, kto má kde aké známosti, že mi dajú ešte na objednávku a kde budem musieť zaplatiť cashom. K tomuto to smerujete. My toto už máme dávno za sebou, bohužiaľ, vy k tomu smerujete na škodu pacientov, na škodu zdravotníckych zamestnancov, na škodu lekárov. Strata materiálov. Tu sme mali správu SPP od ministra Jahnátka. Chýbali jeho materiály také, onaké krížom-krážom. Až sa po troch týždňoch po správe tu prerokovanej v Národnej rade zistilo, že pán štátny tajomník má v skrini za dverami jednu skriňu plnú materiálov o SPP. No tak skúste si aj vy prejsť všetky skrine, ktoré máte, pozrieť si všetky preberacie protokoly, či náhodou opäť o tri týždne po prerokovaní tejto správy sa z ničoho nič nenájdu materiály zo spoločnosti Veriteľ.
Hrnčiar, Andrej, podpredseda NR SR (2017-04-06):
Poprosím, dúfam, že tiež o stručnú záverečnú reč spravodajcu.
Drábiková, Lucia, poslankyňa NR SR (2020-05-13):
Pán predseda, dajte, prosím, hlasovať o návrhu zákona ako o celku s odporúčaním gestorského výboru schváliť.
Pellegrini, Peter, predseda NR SR (2015-02-03):
Prezentujme sa a hlasujme o bodoch 1 až 119 spoločne s návrhom gestorského výboru schváliť. (Hlasovanie.) Prítomných 140 poslancov, za 82, proti 1, zdržalo sa 57. Tieto body sme schválili.
Michelko, Roman, poslanec NR SR (2024-06-20):
Pán predsedajúci, dajte, prosím, hlasovať o bode 3 pozmeňujúceho a doplňujúceho návrhu pána poslanca Buža.
Cigániková, Jana, poslankyňa NR SR (2018-12-04):
Ďakujem pekne. Pán minister, dvakrát ste mi ukrivdili počas vašej reči. Prvýkrát, ja som poďakovala, prvé, čo som povedala, som poďakovala za prácu analytikov a za tú možnosť. A naozaj to vyzdvihujem ešte raz, aby ste brali aj ako, ako ďakovanie vám, že takéto niečo máme. Myslím si, že je to veľmi prospešné. No a druhýkrát, keď ste hovorili, že ako každý rok je to tu o tom, že kde chýbajú všade peniaze. Len keď ste si, možno ste nepostrehli, ale teda ja som práve, ja som nepovedala len, že, že chýbajú v zdravotníctve, ale som presne pomenovala, odkiaľ aj vziať. A pomenovala som to tak, že z, z, z obrany zobrať minimálne teda 200 mil. a z rezerv, kde máte po všetkých vašich sľuboch, po odrátaní vám zostáva 135, odtiaľ zobrať 100 mil., vrátiť to do zdravotníctva. A keď znižovať niekde, tak na strane odvodov ľudí. No a teraz sa dostávame k tým, k tej obrane. Rozumiem tomu, že hovoríte, že je tam splátka 500 mil. za tie stíhačky. Ale plánované bolo 400 mil. v obrane, je tam 871 mil. Čiže ešte stále tam zostáva tá rezerva. A tá moja základná otázka stále smeruje k tomu, prečo zdravotníctvo nie a práve obrana áno, pokiaľ je pravda, že zdravotníctvo má jednoducho lepšie vykazovanie, lepšie, lepšiu komunikáciu. Lebo keď zoberiete zo zdravotníctva tie peniaze, a budete možno aj argumentovať súkromnými poisťovňami, tak je lepšie, sú lepšie investované peniaze, keď za to nakúpime stíhačky a nejaká súkromná spoločnosť má z toho zisk? A máte nulový deficit, ale v zdravotníctve nemáme vyriešenú dlhodobú starostlivosť, dlh nemocníc, investičný dlh, nemáme personál, úroveň dožitia je katastrofálna. A toto sú nieže výkriky lobistických skupín, ale toto sú výkriky, výkriky práve pacientov. A jednoducho tomu zdravotníctvu by to pomohlo. Áno, my sa zmestíme nejako prežiť, ale k tomu zlepšeniu, ja som presvedčená, že v zdravotníctve by boli tie peniaze užitočnejšie ako v obrane. Preto vravím, z obrany 200 mil. aj z rezerv... (Prerušenie vystúpenia časomerom.)
Raši, Richard, podpredseda vlády SR pre investície a informatizáciu (2019-12-04):
Ďakujem pekne. Vážený pán podpredseda Národnej rady, ctené dámy poslankyne, vážení páni poslanci, dovoľte mi teda, aby som uviedol skrátené legislatívne konanie k uvedenému návrhu zákona. Dňa 23. októbra 2019 vláda Slovenskej republiky schválila uznesením vlády č. 522 zlúčenie Operačného programu Integrovaná infraštruktúra s Operačným programom Výskum a inovácie. Cieľom navrhovanej právnej úpravy je potreba prijatia legislatívnych úprav reflektujúcich možnosť takej zmeny operačných programov, ktorou je zlúčenie operačných programov a ktorá súčasne aj nadväzuje na ustanovenia o zmene operačných programov uvedených v nariadení Európskej únie 1303/2013. Keďže toto nariadenie presne nešpecifikuje tento druh zmeny, je potrebné zlúčenie programov zadefinovať na národnej úrovni. Podľa § 89 ods. 1 zákona č. 350/1996 o rokovacom poriadku Národnej rady Slovenskej republiky z dôvodu ochrany hospodárskych záujmov Slovenskej republiky sa navrhuje Národnej rade Slovenskej republiky, aby prijala návrh zákona v skrátenom legislatívnom konaní z dôvodu hroziacich hospodárskych škôd. Tieto škody spočívajú v riziku prepadnutia finančných prostriedkov z Operačného programu Výskum a inovácie za nesplnenie tzv. pravidla N+3, to jest potrebné čerpanie výdavkov v stanovených objemoch. V prípade, že by sme, že riadiaci a sprostredkovateľský orgán predložia na schválenie výdavky v odhadovanom objeme 42 mil. eur ešte v súčasnom období, v prípade nezlúčenia operačných programov by hrozila škoda vo výške niekoľkých desiatok miliónov eur. Naliehavosť prijatia návrhu zákona vyplýva z vládou Slovenskej republiky schváleného zlúčenia Operačného programu Integrovaná infraštruktúra s Operačným programom Výskum a inovácie, implementovaných v rámci programového obdobia 2014 až 2020 na účely zefektívnenia implementácie a eliminovania rizika trvalej straty finančných prostriedkov. V súvislosti s uvedeným si vás dovoľujem požiadať o podporu pri prerokovaní tohto vládneho návrhu zákona. Ďakujem pekne. Pán podpredseda Národnej rady, skončil som.
Gibalová, Monika, poslankyňa NR SR (2013-05-17):
Nemáme konkrétny. Len budúci týždeň. Ďakujem.
Laurenčík, Milan, podpredseda NR SR (2020-04-22):
Ďakujem. O možnosť vystúpiť v rozprave požiadal pán podpredseda Šeliga. Nech sa páči, máte slovo.
Glváč, Martin, minister obrany SR (2014-01-28):
Ďakujem veľmi pekne. Veľa odpovedal pán poslanec Susko. Dokonca oceňujem, že pán poslanec Galko si všimol, že je tam aj iná zmena. Pán poslanec Hlina, nie je taká nedôležitá. Je to množstvo finančných prostriedkov a to sú tie možno stráženia majetku, ktorý je vyhlásený za prebytočný, pretože v minulosti sa na to čerpalo množstvo finančných prostriedkov, na súkromné SBS-ky a podobne. My ideme vytvárať rámec, aby to mohli a museli si vojaci strážiť sami, a naozaj ten proces je zložitý. Môžem povedať, že nikdy som nebol v Dolomitoch lyžovať, hoci mám lyžovanie rád, a naozaj to vyšlo z tej aplikačnej praxe, že boli minimálne tri také prípady. To neznamená, že premiér by poveril kohokoľvek. Naozaj musí spĺňať, musí byť vyškolený, musí mať na to spôsobilosť a nevidím rozdiel medzi jednotlivými ministrami, či to je minister taký alebo onaký, keď je osobou, osobou spôsobilou. Možno taký príklad, keď na výboroch – a na niektorých je to markantné –, keď kolidujú napríklad výbory alebo koliduje to s vládou, na niektorých výboroch si poslanci uzurpujú a ja naozaj sa snažím prísť na výbor, pokiaľ, pokiaľ je dodržaný čas a dá sa to naplánovať, a na niektorých výboroch je vždy problém, že štátny tajomník nie je plnohodnotný. Tak, pán Galko, chcem vám povedať, takisto, takisto sa správajú aj pri V4 alebo pri ministeriáli, či už NATO, alebo EÚ. A je to neúcta, neúcta voči týmto členom a voči tým ministrom, ktorí tam chodia, keď tam príde štátny tajomník. Pritom nechcem zľahčovať ani znevažovať funkciu štátneho, štátneho tajomníka, božechráň. Mám kvalitného štátneho tajomníka, ale tak ako vy aj na branno-bezpečnostnom výbore chcete, aby tam bol minister, tak, tak je minimálne slušné, aby sa minister na takýchto akciách zúčastňoval. A keď náhodou tí zvyšní dvaja majú V4, tak ako sa to stalo, alebo nejakú zahraničnú inú cestu, tak naozaj sa stávajú takéto situácie, a preto tento návrh zákona, preto rozšírenie osôb. Vždy je to však na určení toho človeka. Možno ste mali problém, že od vás si to, to, ten RENEGADE nechceli zobrať, ale ja nemám problém medzi tými štyrmi, ak to naozaj len trošku ide, aby sme sa dohodli. Vôbec nie! Ani v čase dovoleniek, ani v čase Vianoc, ani v parlamentnom období. Asi sme lepšia partia, ako ste boli vy predtým, ale naozaj niekedy tie zahraničné aktivity sú ďaleko širšie, ako to bolo v minulosti, a myslím, že je slušné, aby sme sa na takýchto podujatiach zúčastňovali. Ďakujem.
Galko, Ľubomír, poslanec NR SR (2014-12-03):
Ďakujem pekne. Pán kolega, súhlasím s vami, že vláda má nárok a má väčšinu prijímať takéto paškvily, aké hodlá prijať, ale na druhej strane aj musí počítať s tým, že bude niesť následky. Návrh tohto uznesenia pokladám za vyjadrenie určitého strachu pred protestmi ulice a je to jednoducho len oddialenie riešenia. Prikláňam sa k tomu, čo povedal kolega Zajac z KDH, poctivé by bolo, ak treba ešte nejaký čas, tak návrh zákona stiahnuť a pripraviť zákon nový. Vôbec si nemyslím, že návrh takéhoto uznesenia prinúti Roberta Fica a partaj okolo neho, aby pripravili nejaký kvalitný návrh. Už niekoľkokrát sa stalo v minulosti, že slovo jednoducho nedodržali, a je to len oddialenie času. My za takéto uznesenie hlasovať nebudeme. Ďakujem pekne.
Hufková, Eva, poslankyňa NR SR (2012-07-26):
Áno, povedala som od 1 po 18, okrem bodu 19.
Pellegrini, Peter, podpredseda NR SR (2020-07-15):
Pán poslanec Suja.
Vitteková, Anna, poslankyňa NR SR (2015-12-21):
Hlasovali sme tak o všetkých pripomienkach prezidenta. Sme v treťom čítaní. Prosím, otvorte rozpravu.
Laššáková, Jana, podpredsedníčka NR SR (2015-07-01):
Na vystúpenie pána poslanca s faktickou poznámkou sa hlási pán poslanec Viskupič. Končím možnosť prihlásiť sa s faktickými poznámkami. Nech sa páči, pán poslanec Viskupič.
Zmajkovičová, Renáta, podpredsedníčka NR SR (2012-12-07):
Faktické poznámky nie sú na vystúpenie pána poslanca. Teraz v rozprave vystúpi pán poslanec Chmel, pripraví sa pán poslanec Dzurinda.
Grendel, Gábor, podpredseda NR SR (2022-05-06):
Otváram všeobecnú rozpravu, do ktorej som nedostal žiadnu písomnú prihlášku. Pýtam sa, či okrem pána navrhovateľa sa chce niekto do rozpravy prihlásiť ústne. Pán poslanec Lehotský. Končím možnosť prihlásiť sa ústne do rozpravy. Najprv v rozprave vystúpi pán poslanec Schlosár.
Zmajkovičová, Renáta, podpredsedníčka NR SR (2013-02-05):
Pán poslanec, je po 19.00 hodine. Chcem sa spýtať, prepáčte, že či budete ešte, či máte viac ako dve minúty, alebo, lebo by som prerušila vaše, vašu rozpravu.
Kubánek, Stanislav, poslanec NR SR (2015-09-24):
Procedurálny návrh sme neschválili. Preto, prosím, pán predseda, dajte hlasovať o tom, že Národná rada sa uzniesla v zmysle rokovacieho poriadku prerokovať predložený návrh zákona v prvom čítaní.
V. Veteška, podpredseda NR SR: (2003-04-10):
K. Ondriaš, poslanec: Áno, ďakujem za slovo. Mňa zaujala tá veta, že zločinecké komunistické režimy padli. Ja by som chcel pripomenúť, že v súčasnosti je vo svete 166 komunistických  a robotníckych strán a vznikajú aj komunistické strany tam, kde by to človek nepredpokladal. Vlani vznikla Komunistická strana v Poľsku. Ďalej k tým komunistickým režimom. Asi sa zabudlo, že Čína je komunistická a vlani dosiahla hrubý domáci produkt 6. najväčší na svete, že mala 20 rokov rast HDP každý rok asi o 8 % a že, tie čísla som už zabudol, v ktorom roku to bude, dosiahne 2. najväčší HDP vo svete. To je asi všetko. Ďakujem.
Bagačka, Michal, poslanec NR SR (2018-12-06):
Ďalej budeme hlasovať o bodoch 10 a 22 spoločne s odporúčaním neschváliť.
Zajac, Pavol, poslanec NR SR (2014-11-10):
Chcel by som moju faktickú využiť aj na to, že, pani podpredsedníčka, chcel by som vás upozorniť na to, že znova nejde priamy prenos rokovania Národnej rady. Vývar alebo provízia, o ktorej ste hovorili, pán kolega Matovič. Nuž naozaj ak by sme tu mali dôkazy, podáme trestné oznámenia orgánom činným v trestnom konaní na prokuratúru, ale my sme Národná rada Slovenskej republiky, politik, minister musí zniesť aj politickú zodpovednosť. Na to my tu sedíme už vyše 12 hodín, preto tu my dneska sedíme. My tu vyvodzujeme politickú zodpovednosť, nie trestnoprávnu, na to sú iné orgány. A bežne vo svete sa politická zodpovednosť vyvodzuje za takéto prehrešky, za podozrenia, za indície z korupcie verejných činiteľov. A sú tu tie indície, stavebné náklady podľa vás 800 mil., podľa nás 400 mil., keď sa natiahnu na 3,7 mld. Vedľa vás sedí minister financií, ktorý povedal, že Slovensko nemá na viac ako na splácanie PPP projektov vo výške 260 mil. A ako ste chceli financovať D1 od Žiliny po Prešov? Spolu pokiaľ ide o nitriansku R1, o ktorej sa tu celý čas bavíme, by sme tak platili ročne koľko, pán minister? Povedzte to občanom. Je to 800 mil., 850 mil. ročne? Mimochodom, keď hovoríte o tom, aby politik niečo sľúbil a aj dokončil, v roku 2007 ste na tlačovej konferencii spolu s premiérom sľúbili, že diaľnica do Košíc bude v roku 2010. Do roku 2010 ste aj vládli, tento sľub ste nesplnili. Čo ešte robíte na poste ministra aj spolu s premiérom? Preto vás odvolávame dneska.
Laurenčík, Milan, podpredseda NR SR (2021-05-28):
Ďakujem. V tejto chvíli prerušujem rokovanie o tomto bode programu. Ako ste teraz počuli z úst pani spravodajkyne, hlasovanie o tomto návrhu správy Európskeho parlamentu, budeme hlasovať na ďalšej schôdzi. Tým pádom sme vyčerpali všetky body tejto schôdze. Ďakujem za vašu účasť a vyhlasujem 28. schôdzu Národnej rady Slovenskej republiky za skončenú. Prajem vám pekný deň a šťastný návrat domov. (Rokovanie 28. schôdze NR SR sa skončilo o 15.52 hodine.) Poznámka: V súvislosti s celosvetovou pandémiou nového koronavírusu COVID-19 počas rokovania NR SR všetci účastníci (t. j. poslanci NR SR, člen vlády SR) mali povinnosť mať na tvári respirátor typu FFP2 a po vstupe do rokovacej sály boli povinní ošetriť si ruky dezinfekčným prostriedkom umiestneným pri dverách. (Vyhláška Úradu verejného zdravotníctva Slovenskej republiky č. 111 z 11. 03. 2021. Rozhodnutie Úradu verejného zdravotníctva Slovenskej republiky č. OLP/2680/2020 zo 17. 03. 2020.) 87
Kaščáková, Renáta, poslankyňa NR SR (2017-02-09):
Uf, pre mňa je veľmi ťažké teraz ovládnuť emócie po tom, čo som si tu vypočula z úst pána Tomáša, ale pokúsim sa zachovať kľud. Som šokovaná zo správy ombudsmanky pani Dubovcovej, pretože mi odhalila v plnej nahote, v akom štáte my vlastne žijeme, a upozornila ma ako matku, že môžem byť šťastná, že mojim deťom som dokázala zabezpečiť to, že mohli vyrastať v zdravej, normálnej rodine, pretože keby sa, nedajbože, so mnou alebo s mojimi blízkymi niečo stalo a mali by zostať odkázaní na starostlivosť štátu, tak neviem, kde by dnes boli, neviem, ako by dopadli, neviem, ktoré, poviem to veľmi expresívne, hyeny by sa mi o ne starali, a jednoducho je to, je to pre mňa absolútny šok, toto odhalenie a som veľmi šťastná, že ľudia ako pani Dubovcová majú tú odvahu a vôbec na tieto – aj ako Natália Blahová – majú na tieto veci poukazovať, a to, že to poslanci vládnej koalície, tí, ktorí sú za tento stav zodpovední, ktorí by tu mali riešiť, dokážu takýmto otrasným spôsobom dehonestovať a otáčať na to, že tu niekto vytĺka neviem čo, nejaký politický kapitál. Prosím vás, vy to nevidíte? Sú to vaši ministri, vaši nominanti, vaši ľudia, ktorých chránite! Vy máte odvahu a tú drzosť tu takto vystupovať?! Ja vám ďakujem, pani Dubovcová, že ste sa takto venovali tejto problematike, ďakujem, Natália, že si to tu povedala, ďakujem za ľudí ako vy, pretože bez nich by táto krajina už išla neviem kam. Veď táto krajina nemá ducha, strácame ducha, zákon. Vy ste sama povedali, zákony máme (reakcie z pléna), ale ich duch... (Ruch v sále a prerušenie vystúpenia predsedajúcim.)
B. Bugár, podpredseda NR SR: (2003-10-22):
Takže, pán poslanec Jarjabek, nech sa páči, posledný je pán poslanec Hopta.
B. Bugár, podpredseda NR SR: (2004-03-09):
V. Horák, poslanec: Takže, nechajte, prosím, o ňom hlasovať. Som ho mal založený pod tým a zabudol som naň.
Bugár, Béla, podpredseda NR SR (2017-12-07):
Prezentujme sa a hlasujme. (Hlasovanie.) Prítomných 134 poslancov, za 114, 20 poslancov sa zdržalo hlasovania. Konštatujem, že tieto body sme schválili.
Matovič, Igor, poslanec NR SR (2015-12-11):
Jano, dík za možno taký iný spôsob prednesu tej istej veci, taký kultivovaný na rozdiel odo mňa. Ale k tomu poslednému, čo si povedal, že nejako tak do svedomia prehovoril ministrovi, že teda by mu aj pomohlo, ak by sám odstúpil a tak podobne, ale. Ja si tiež myslím, že by mu to pomohlo, ale tam je základný predpoklad mať hanbu. A v Trnave sa to hovorí, že ľudia, ktorí ju majú vyoperovanú, také niečo nedokážu. A ja sa obávam po tom, ako dnes sa tu pán minister bráni podľa neho a používa lži namiesto faktov, takže on tú hanbu už dávno si nechal vyoperovať.
P. Hrušovský, podpredseda NR SR: (2001-09-07):
V. Bajan, poslanec: Ja sa pokúsim len ešte raz dostať tento môj príspevok do vecnej roviny, pretože kolega Jarjabek spomenul veci, ktoré naozaj priamo nesúvisia, i keď chápem jeho rozpoloženie, čo sa týka scény, resp. divadla, o ktorom hovoril, ale naozaj si myslím, že skôr by som odporúčal ísť cestou návrhu zákona na ochranu národnej kultúry alebo skôr do tejto polohy ako do inštitucionálnej roviny stavať jeden zo súborov. To som chcel povedať a myslím si, že v tejto chvíli by to bolo osožnejšie, ako ísť do takejto inštitucionalizácie. K ostatnému, samozrejme, sa nebudem vyjadrovať, išlo to nad rámec toho návrhu. Ďakujem.
Ďuriš Nicholsonová, Lucia, podpredsedníčka NR SR (2017-12-01):
Pán poslanec Kollár.
Hellebrandt, Tomáš, poslanec NR SR (2024-01-09):
Ďakujem za slovo a ďakujem, Natália, za tvoj príspevok. Hovorila si veľa o participácii. Ja by som sa k tomuto chcel vrátiť. Táto vláda totiž nielenže nedokáže splniť svoj sľub zvýšiť participáciu ľudí na príprave zákonov, ona nedokáže ani zabezpečiť participáciu vlastných poslancov a poslankýň na príprave zákonov. Participácia totiž nie je iba o odieraní sedačiek a stláčaní gombíkov, to by dokázali aj vytrénované opičky. Participácia je o diskusii, je o vymieňaní názorov, skúseností, odborných spôsobilostí a to sa ukazuje, že dokáže, výsledkom toho sú lepšie zákony, ktoré sú v prospech všetkých ľudí alebo ľudu a nielen vybratých našich ľudí. Vo vyspelých krajinách sa zvažuje koncept participatívnej alebo deliberatívnej demokracie. Ide o to, že tá diskusia sa nedeje iba v parlamente, ale aj vo vybratých reprezentatívnych skupinách obyvateľov a toto je spôsob, ako naozaj zistiť ten názor ľudu a nielen svojich, svojich ľudí a svojich voličov. Ukazuje sa v týchto skupinách, že takáto diskusia dokáže akoby obrúsiť hrany a často vedie k jednomyseľnému rozhodnutiu. Plénum 150 ľudí je príliš veľké na takúto deliberatívnu diskusiu, preto existujú výbory v parlamente. Žiaľ, vaši poslanci blokujú aj tieto. Tak toto je výsmech participácii. Ďakujem. (Potlesk.)
B. Bugár, podpredseda NR SR: (2006-04-19):
správa o plnení úloh zahraničnej politiky Slovenskej republiky v roku 2005 (tlač 1547). Krátku správu vlády uvedie minister zahraničných vecí Slovenskej republiky Eduard Kukan. Nech sa páči.
Glváč, Martin, podpredseda NR SR (2017-10-12):
Ďakujem. Doplňujúca otázka, nech sa páči. Nie? Takže prechádzame na ďalšiu otázku, tá je od pani poslankyne Soni Gaborčákovej a smeruje takisto, a nie, pánovi ministrovi zdravotníctva Tomášovi Druckerovi v zastúpení pánom podpredsedom vlády Pellegrinim a otázka znie: „Chcem sa opýtať, koľko operácií detí do šesť rokov bolo vykonaných na území Slovenska v roku 2015, koľko operácií detí do šesť rokov bolo vykonaných v zahraničí v roku 2015, ktoré preplatila Všeobecná zdravotná poisťovňa? Svoju otázku odôvodňujem tým, že rapídne pribúda rodičov detí do šesť rokov, ktorí zbierajú peniaze na operácie v zahraničí z dôvodu, že typ operácie, ktorý ich dieťa potrebuje, sa na Slovensku nevykonáva.“ Nech sa páči.
Blanár, Juraj, podpredseda NR SR (2021-09-30):
Páni poslanci. Pán poslanec. (Reakcia z pléna.) Pán poslanec Žiak, poprosím vás, udržiavajte nejakú úctu elementárnu aj k zosnulým. Ďalší s faktickou poznámkou, pán... (Reakcia z pléna.) Procedurálny návrh? Pán poslanec Peter Pčolinský, nech sa páči.
Grendel, Gábor, podpredseda NR SR (2021-10-20):
Ďakujem, pani poslankyňa. A pani poslankyňa Halgašová sa odhlásila z rozpravy, takže teraz vystúpi ako posledný ústne prihlásený pán poslanec Jozef Habánik, nech sa páči.
K. Cibulková, poslankyňa: (2009-02-18):
Konštatujem, že návrh zákona obsahuje z formálno-právnej stránky náležitosti uvedené v § 67 a 68 zákona o rokovacom poriadku, ako i náležitosti určené v legislatívnych pravidlách. Pripojená doložka zlučiteľnosti návrhu zákona s právom Európskych spoločenstiev a právom Európskej únie spĺňa náležitosti určené v čl. 3 legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Dôvodová správa v zhode so stanoviskom Ministerstva financií Slovenskej republiky uvádza, že návrh predmetného zákona nemá vplyv na verejné financie, neovplyvní zamestnanosť, podnikateľské prostredie ani životné prostredie. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla, že podľa § 73 ods. 3 písm. c) rokovacieho poriadku odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Ústavnoprávny výbor Národnej rady a Výbor Národnej rady pre ľudské práva, národnosti a postavenie žien. Za gestorsky výbor navrhujem Ústavnoprávny výbor Národnej rady. Odporúčam, aby výbory predmetný návrh zákona prerokovali v druhom čítaní do 8. apríla a gestorsky výbor do 14. apríla. Pán predsedajúci, prosím vás, otvorte rozpravu.
Paška, Pavol, predseda NR SR (2013-03-26):
Hlasujeme. (Hlasovanie.) 134 prítomných, 124 bolo za, 9 sa zdržalo, 1 nehlasoval. Návrh zákona do druhého čítania sme schválili. Ďalej.
Laurenčík, Milan, podpredseda NR SR (2022-03-30):
Pán poslanec Miroslav Žiak, nech sa páči.
Horecký, Ján, dočasne poverený minister školstva, vedy, výskumu a športu SR (2023-03-30):
Ďakujem pekne, pán predsedajúci. Vážená pani poslankyňa, vážení páni poslanci, vláda Slovenskej republiky na svojom rokovaní 28. marca 2023 schválila vládny návrh zákona, ktorým sa dopĺňa zákon č. 564/2004 Z. z. o rozpočtovom určení výnosu dane z príjmov územnej samosprávy a o zmene a doplnení niektorých zákonov v znení neskorších predpisov. Obce, vyššie územné celky a nimi zriadené organizácie majú aktuálne povinnosť zaplatiť zvýšené sumy faktúr za energie. Z dôvodu zvýšených výdavkov na úhradu faktúr za energie je ohrozené plnenie úloh obcí a vyšších územných celkov z dôvodu cash flow. Cieľom návrhu zákona je poskytnúť samosprávam v roku 2023 zvýšený podiel na výnose dane z príjmov fyzických osôb zo zdrojov dane z príjmov právnických osôb už do konca apríla 2023 z dôvodu preklenutia obdobia do doručenia finančnej pomoci zo schém ministerstva hospodárstva. Obciam a vyšším územným celkom sa teda do konca apríla poskytne celá suma dane z príjmov právnických osôb určená zákonom na rok 2023 po odpočítaní už poskytnutých mesačných splátok. Takto sa obciam poskytne suma 171 mil. eur a vyšším územným celkom suma 73,3 mil. eur. Vážení, vážené pani poslankyne, vážení páni poslanci, dovoľte mi požiadať o podporu pre prijatie a schválenie predloženého vládneho návrhu zákona, ktorým sa dopĺňa zákon č. 564/2004 Z. z. o rozpočtovom určení výnosu dane z príjmov územnej samospráve a o zmene a doplnení niektorých zákonov v znení neskorších predpisov. Ďakujem veľmi pekne.
Blaha, Ľuboš, poslanec NR SR (2015-05-27):
Pán kolega Přidal, ja by som chcel naozaj oceniť rétorickú hodnotu vášho prejavu. To bol mimoriadne pútavý, dynamický a úderný prejav, len tak ďalej. Mňa by len zaujímalo, ani nie že kto vám ho písal, ale kto vám ho prekladal z taliančiny? Lebo vy ste tu naozaj vytvárali ilúziu, že ste zástupca Enelu. Hovorca Enelu, presne, ako povedala pani kolegyňa. Ale veď vy ste poslanec Národnej rady Slovenskej republiky, ktorý má hájiť Slovensko, nie nadnárodné korporácie, nie talianske štátne podniky! Vy ste sa úplne poplietli, vy ste sa úplne poplietli, pán kolega. (Potlesk.) Viete, ja sa čudujem KDH, čudujem sa KDH, že tu teraz obhajuje takto otvorene, aj keď nudne, ale otvorene, dzurindovské rabovačky. Je pravdou, že vy ste boli pri nich. Áno, boli ste, KDH bolo súčasťou vlády, ale dneska by ste sa v zásade mohli tváriť, že za všetko môže zlý Dzurinda a my sme nevinní. Pretože to, čo sa tu odohralo, to bola naozaj rabovačka. To nebola privatizácia. My by sme mohli viesť ideologický spor, či je správne privatizovať, alebo či je dobré mať strategický majetok v rukách štátu, ale toto nie je o ideológii, toto bola čistá zlodejina, pán kolega. A vy to tu teraz obhajujete a stránite nadnárodnej korporácii, naozaj, nadnárodnej korporácii. Viete, keď si spomeniem na to, aké veľké ideály mali kresťanskí demokrati v Európe, Adenauer hovoril o sociálnom trhovom hospodárstve, Müller hovoril o rodinnom striebre, ktoré nikdy nemôžeme predať, a potom dôjde KDH do vlády a urobí tu bazárový výpredaj slovenského majetku. Páni kolegovia, hanbite sa! (Potlesk.)
Dostál, Ondrej, poslanec NR SR (2022-12-06):
Pán poslanec Baránik, predložil si pozmeňujúci návrh k návrhu uznesenia k správe generálneho prokurátora a keďže niektorí poslanci zjavne nechápu rozdiel medzi pozmeňujúcim návrhom a alternatívnym návrhom, tak by som rád pripomenul, že ten návrh znie: v návrhu uznesenia sa slová „berie na vedomie“ nahrádzajú slovom „odmieta“, čiže ide o typický pozmeňujúci návrh, lebo pozmeňujúci návrh sa od alternatívneho návrhu líši práve tým, že najprv sa hlasuje o pozmeňujúcom návrhu, keď sa schváli, tak potom sa hlasuje o pozmenenom návrhu uznesenia, čo je presne tá formulácia, ktorá je navrhnutá v tvojom pozmeňujúcom návrhu. Alternatívne uznesenie je také, že keď sa schváli alternatívne uznesenie, tak už potom o tom pôvodnom návrhu uznesenia nemá zmysel hlasovať, čo nie je táto situácia. To dávam len do pozornosti spravodajcu, aby sa nenechal zmiasť pokusom jedného z predrečníkov. Pokiaľ ide o to pripomenutie veľmi zaujímavé, ako sa tu pán špeciálny prokurátor Kováčik rozčuľoval, že nielen v reakcii na tvoje vystúpenie, ale myslím, že ty si tiež, alebo teda najmä ty si ho dokázal dostať do varu, a teda aj dnes sa to prejavuje v reakciách na tvoje vystúpenia. A možno by som ťa trochu poopravil, lebo si sa tak rečnícky spýtal, že prečo máme, a poviem to teraz decentnejšie, problematického buď generálneho, alebo špeciálneho prokurátora, no tak v tých minulých časoch, keď sme mali za špeciálneho prokurátora pána Kováčika, a potom, tak mali sme zároveň pána Trnku, pána Čižnára, pána Tichého, teda nebola to celkom situácia, že s jedným sme mohli byť spokojní, lebo všetko bolo v poriadku, a s tým druhým nie.
Bastrnák, Tibor, poslanec NR SR (2019-05-10):
Vážený pán predseda, milé dámy, vážení páni, skupina poslancov Národnej rady Slovenskej republiky za klub 
MOST – HÍD predkladá na schôdzi Národnej rady Slovenskej republiky návrh zákona, ktorým sa mení zákon Národnej rady Slovenskej republiky č. 63/1993 Z. z. o štátnych symboloch Slovenskej republiky a ich používaní v znení neskorších predpisov. Cieľom tejto novely je precizovanie právnej úpravy v súvislosti s hraním a spievaním štátnych hymien iného štátu, odstránenie výkladových problémov s tým súvisiacich. Súčasne sa prehodnocuje rozsah ustanovení, za porušenie ktorých môže byť príslušným okresným úradom uložená sankcia vo forme pokuty. Predkladaný návrh zákona nemá žiadne vplyvy na rozpočet verejnej správy, vplyvy na podnikateľské prostredie a sociálne vplyvy, vplyvy na životné prostredie, ani vplyvy na informatizáciu spoločnosti a služby verejnej správy pre občanov, občana. Predkladaný návrh zákona je v súlade s Ústavou Slovenskej republiky, ústavným zákonmi, ostatnými všeobecne záväznými právnymi predpismi Slovenskej republiky, medzinárodnými zmluvami a inými medzinárodnými dokumentami, ktorými je Slovenská republika viazaná. Návrh zákona je v súlade s právom Európskej únie. Toľko dôvodová správa a keď dovolíte, poviem ešte pár slov. Fakt táto predchádzajúca novela tohto zákona vyvolala rôzny výklad a hoci drvivá väčšina právnikov aj ministerstvo vnútra jednoznačne hovorí, že predchádzajúcou novelou nedošlo k zakázaniu spievania hymny iných a hrania iných štátnych, iných štátov na území Slovenskej republiky. Aj tak niektorí to vnímajú inak a, samozrejme, určitá časť obyvateľstva to vníma veľmi negatívne a preto sme chceli precizovať a úplne jednoznačne povedať, čo, ako treba vnímať tento zákon. Takže preto vás prosím, aby ste túto krátku a jednoduchú novelu podporili. Ďakujem vám veľmi pekne.
Jahnátek, Ľubomír, minister pôdohospodárstva a rozvoja vidieka SR (2013-11-28):
Ďakujem pekne za otázku, pán exminister. Nie je ani tak podstatná tá vaša prvá otázka, lebo vy už máte nachystanú doplňujúcu otázku, ktorá bude smerovať k reklame, ktorá ide k rybám. Čiže nemýlim sa, pravda. Tak viete čo? Ja sa vám pokúsim odpovedať hneď aj na tú vašu druhú otázku, ktorú máte nachystanú. Keby mi dal túto otázku hociktorý poslanec z Národnej rady, vôbec by som sa nečudoval a bral by som to, že má skutočný záujem o to, aby sa dozvedel, aké druhy rýb sa hlavne konzumujú na území Slovenskej republiky, čiže z rýb ktoré sú obľúbené, či sú dovozové, či sú z vlastnej produkcie. Ale čudujem sa, keď túto otázku položí dvojnásobný exminister. Pán poslanec, pán exminister, vy ste boli dve funkčné obdobia ministrom pôdohospodárstva. Neurobili ste nič pre to, aby ste dostali pod kontrolu chov rýb na Slovensku, neurobili ste žiadny zásah na to, aby buď ministerstvo, alebo Štatisticky úrad robil takú štatistiku, ktorú vy odo mňa dneska pýtate. Vy viete veľmi dobre, že odpovedať na vašu otázku by sa dalo, len keby ste robili fyzickú kontrolu na každom pracovisku a na každom obchode. Čiže z tohto pohľadu sa v tomto momente na vašu otázku nedá odpovedať, môžem vám len povedať, že tá spotreba je 4,7 kilogramu na občana a rok, čo je veľmi nízke. Preto je aj potrebné robiť reklamu. A, vôbec, projekt reklamy vznikol z komoditnej rady, lebo určite viete, máte dosť ľudí ešte na ministerstve pôdohospodárstva svojich, že sme zaviedli tzv. komoditné rady, kde každá komodita, ktorú je schopné slovenské poľnohospodárstvo ponúknuť do trhových fondov, má svoju komoditnú radu, kde rozoberáme každú komoditu dopodrobna od podmienok, možností, kapacít po predaj, dovoz, ceny, a, keď sú nejaké nezrovnalosti, tie to do cenových rád. Práve na Komoditnej rade pre ryby vznikla požiadavka, že je potrebné urobiť masívnu kampaň, aby sa spotreba rýb výrazne zvýšila. Ale, pán exminister, nestačí len konštatovať, toto je nedostatočné. Čiže na rozdiel od vás, ja som prikročil aj k aktívnym krokom, aby sme v krátkej dobe mohli dostať aj relevantnú odpoveď na vašu otázku. V súčasnosti už je vypracovaný návrh zákona o akvakultúre na ministerstve pôdohospodárstva. Predpokladám, že začiatkom roku 2014 postúpime do legislatívneho procesu tento návrh zákona a keď všetko dobre pôjde, od roku 2015 začneme robiť skutočnú štatistiku v oblasti chovu a produkcie, konzumácie rýb. Čo je veľmi podstatné a s čím ste vy za celé vaše dve funkčné obdobia nič neurobili, to je centralizácia plemenárskych kníh. Čiže aj ryby zaradíme, tak ako je to v hovädzom dobytku, ako je to v ošípaných, ako je to v iných hospodárskych zvieratách, do Centrálnej evidencie hospodárskych zvierat. Na to potrebujeme urobiť patričné programové vybavenie. Ale pokiaľ budeme mať oporu v zákone, predpokladám, že od roku 2015 budeme mať podrobný prehľad oveľa podrobnejší ako ten, ktorý vy teraz pýtate, čo sa týka oblasti akvakultúry. Takže ďakujem pekne za otázku, mohli ste si ju aj odpustiť, lebo ste vedeli, že taký údaj neexistuje. Ďakujem pekne, skončil som. (Potlesk.)
Jurinová, Erika, podpredsedníčka NR SR (2015-06-15):
Páni poslanci, pán podpredseda, že vonku si to možno povedzte. Páni poslanci, prosím kľud. Nech sa páči, pán poslanec Galko.
Zmajkovičová, Renáta, podpredsedníčka NR SR (2012-10-25):
Pani poslankyňa Košútová.
Sulík, Richard, predseda NR SR (2011-06-01):
Pán poslanec Dostál.
T. Lebocký, poslanec: (2009-10-29):
„Národná rada Slovenskej republiky A. berie na vedomie túto predloženú správu a B. zrušuje uznesenie Národnej rady Slovenskej republiky č. 1330 z 2. novembra 2004 bod B2 polročne hodnotiť plnenie opatrení, ktoré vyplývajú zo správy a z uznesenia Národnej rady Slovenskej republiky.“ Pán podpredseda, dajte, prosím, hlasovať.
B. Bugár, podpredseda NR SR: (2003-10-30):
Pán poslanec Hanzel, procedurálny návrh? B. Hanzel, poslanec: Áno.
Laurenčík, Milan, podpredseda NR SR (2022-03-22):
S faktickou poznámkou teraz vystúpi pán poslanec Rastislav Schlosár, nech sa páči.
M. Číž, podpredseda NR SR: (2007-12-06):
(Hlasovanie.) Prítomných 137 poslancov, za návrh 81 poslancov, proti 54 poslancov, zdržal sa 1 poslanec, nehlasoval 1 poslanec. Konštatujem, že aj tento návrh sme schválili.
Glváč, Martin, podpredseda NR SR (2019-09-11):
Ďakujem. S faktickým poznámkami traja poslanci. Končím možnosť prihlásiť sa. Pán poslanec Budaj, nech sa páči.
Jurinová, Erika, podpredsedníčka NR SR (2015-09-16):
Pán poslanec Kaník.
Susko, Boris, poslanec NR SR (2022-05-10):
Ďakujem za slovo, pán predseda. Prosím, aby ste dali hlasovať o tom, že Národná rada prerokuje návrh ústavného zákona v druhom čítaní.